b'\n_START_ARTICLE_\nTra\xc4\x8dani\n_START_PARAGRAPH_\nTra\xc4\x8dani (latinsko Thraces, gr\xc5\xa1ko \xce\x98\xcf\x81\xce\xb1\xce\xba\xce\xb5\xcf\x82, Thrakes) so bili v starem veku eno od ljudstev, ki je spadalo k indoevropski jezikovni skupini, razdrobljeno na \xc5\xa1tevilna plemena._NEWLINE_Tra\xc4\x8dani so \xc5\xbeiveli na ob\xc5\xa1irnem podro\xc4\x8dju. V 2. tiso\xc4\x8dletju pr. n. \xc5\xa1t. so naseljevali skoraj ves Balkan od Krpatov do Egejskega morja in od Morave do \xc4\x8crnega morja. Med tra\xc4\x8danskimi plemeni, katerih imena so ohranili anti\xc4\x8dni viri se najve\xc4\x8dkrat omenjajo: Agriani, Odrisi, Da\xc4\x8dani, Mezi in Tribali._NEWLINE_Tra\xc4\x8dani v 2. tiso\xc4\x8dletju pr. n. \xc5\xa1t. razvijejo svojo kulturo bronaste dobe, ki v 1. tiso\xc4\x8dletju pr. n. \xc5\xa1t. preide pod vpliv gr\xc5\xa1kih mest na obali Egejskega morja. V zgodovinskih virih se prvi\xc4\x8d omenijo leta 513 pr. n. \xc5\xa1t. za \xc4\x8dasa perzijskega kralja Dareja I. v zvezi z njegovim voja\xc5\xa1kim pohodom na Skite._NEWLINE_Od 5. stoletja pr. n. \xc5\xa1t. naprej so se Tra\xc4\x8dani, ki so ostali na osrednjih balkanskih obmo\xc4\x8djih, vpletli v politiko gr\xc5\xa1kih dr\xc5\xbeav; razdrobljeni v vojnah z gr\xc5\xa1kimi dr\xc5\xbeavami in Rimom._NEWLINE_Tra\xc4\x8dani so veljali za zelo bojevite, njihove najbol\xc5\xa1e enote so bili konjeniki; Homer jih opisuje kot bojevnike na bojnih vozovih. Njihovi kultni obi\xc4\x8daji; posebej kult Dioniza se je raz\xc5\xa1irili h Grkom.'